**ΦΥΛΛΟ ΕΡΓΑΣΙΑΣ ΔΟΜΗΜΕΝΗΣ ΜΟΡΦΗΣ
           ΣΤΑ ΝΕΟΕΛΛΗΝΙΚΑ ΚΕΙΜΕΝΑ Α΄ΓΥΜΝΑΣΙΟΥ:
               “ Ο ΚΩΝΣΤΑΝΤΗΣ” ,ΛΙΤΣΑ  ΨΑΡΑΥΤΗ.**

**Α.ΥΠΟΜΝΗΣΕΙΣ**

1)Διαβάστε το **εισαγωγικό σημείωμα του σχολικού βιβλίου** των Κειμένων Νεοελληνικής Λογοτεχνίας και **το βιογραφικό της συγγραφέως  Λ.Ψαραύτη(**σελίδες165-167) ή**[ΕΔΩ.](http://ebooks.edu.gr/ebooks/v/html/8547/2228/Keimena-Neoellinikis-Logotechnias_A-Gymnasiou_html-empl/index10_03.html%22%20%5Ct%20%22_blank)**

2)**Δείτε το βίντεο** στο youtube για τα δικαιώματα του παιδιού: [https://youtu.be/\_x4kywJLZDY](https://youtu.be/_x4kywJLZDY%22%20%5Ct%20%22_blank) .

3)Ο μικρός Κωνσταντής παίρνει στην καρδιά της κυρίας Δέσποινας τη θέση του εγγονού της. Οι διάλογοι με ρεαλισμό αποκαλύπτουν τα συναισθήματα των ηρώων.

4α) Ποια είναι **η γνώμη και τα συναισθήματά σας** για το γεγονός ότι πολλά παιδιά αναγκάζονται να εργάζονται και να ζουν κάτω από άθλιες συνθήκες; β)Ποιοι νομίζετε ότι **οφείλουν να φροντίζουν γι’ αυτά τα παιδιά;**

**Β.ΔΡΑΣΕΙΣ**

1)α)Διαβάστε  το κείμενό σας από το σχολικό βιβλίο(σελίδες [165-166](http://ebooks.edu.gr/ebooks/v/html/8547/2228/Keimena-Neoellinikis-Logotechnias_A-Gymnasiou_html-empl/index10_03.html)).β)**Τα θεματικά κέντρα** του διηγήματος: **παιδιά των φαναριών** και κοινωνική αδιαφορία ,**οι οικονομικοί μετανάστες** και τα προβλήματά τους, η αγάπη, ανακούφιση  στον παιδικό πόνο. Να αναζητήσετε τα θέματα αυτά στο κείμενο.

2)Χωρίστε το κείμενο σε **νοηματικές ενότητες** και, αφού χωριστείτε σε ομάδες, δώστε από έναν **σύντομο τίτλο σε κάθε ενότητα:**

|  |
| --- |
| **1η ενότητα**:**Μόλις το φανάρι…………..από τη δυνατή βροχή:**  |
|   |
| **2η ενότητα: Η κυρία Δέσποινα ………….. να φάνε μαζί τη μαγειρίτσα:** |
|   |

3)Υπογραμμίστε σε συνεργασία με τα μέλη της ομάδας σας τα **ρήματα και τα επίθετα** από κάθε ενότητα ,που **εκφράζουν την** **ψυχική και σωματική κατάσταση του παιδιού και της κυρίας  Δέσποινας.**

4)**Ποια κοινά στοιχεία και ποιες διαφορές** βρίσκετε στη ζωή της γυναίκας και του Κωνσταντή;

5)Να βρείτε δύο σημεία μέσα στο κείμενο από τα οποία φαίνονται οι **λόγοι που οδήγησαν την κυρία Δέσποινα στην απόφασή της να φιλοξενήσει το παιδί.**

**6**. **α)** Να υπογραμμίσεις στο βιβλίο σου τις ενδεικτικές φράσεις (κυρίως ρήματα και επίθετα) που αναδεικνύουν τα συναισθήματα του Κωνσταντή.

 **β)** Συγκέντρωσε τα συναισθήματα αυτά.

 **γ)** Φαντάσου ότι είσαι ο Κωνσταντής: αξιοποιώντας τα στοιχεία που συγκέντρωσες στην προηγούμενη άσκηση, να συνθέσεις ένα κείμενο δύο παραγράφων στο οποίο θα παρουσιάσεις τα συναισθήματα που ένιωσες από την αρχή ως το τέλος (Στο τετράδιο)

**7. α)** Να υπογραμμίσεις στο βιβλίο σου τις ενδεικτικές φράσεις (κυρίως ρήματα και επίθετα) που αναδεικνύουν τα συναισθήματα της κυρίας Δέσποινας .

 **β)** Συγκέντρωσε τα συναισθήματα.

 **γ)** Φαντάσου ότι είσαι η κυρία Δέσποινα: αξιοποιώντας τα στοιχεία που συγκέντρωσες στην προηγούμενη άσκηση, να συνθέσεις ένα κείμενο δύο παραγράφων στο οποίο θα παρουσιάσεις τα συναισθήματα που ένιωσες από την αρχή ως το τέλος (Στο τετράδιο)

**Γ.ΑΞΙΟΛΟΓΗΣΗ**

1)Γράψτε μια **δική σας συνέχεια του διηγήματος σε 8-12 σειρές.**

2)Να **εκφράσετε τη γνώμη σας** για τη στάση και τη συμπεριφορά της ηλικιωμένης γυναίκας απέναντι στο παιδί.

3) «..ποιος ξέρει ..πόσα είχε διδαχτεί από τη ‘φιλανθρωπία’ των ανθρώπων»: Ποιες καταστάσεις έκαναν τον Κωνσταντή καχύποπτο και επιφυλακτικό απέναντι στους ανθρώπους;

4)α)Ποιος είναι **ο αφηγητής** στο διήγημα;(διαβάστε για [**την αφήγηση και τον αφηγητή**](https://filologikaek.blogspot.com/2018/09/blog-post_12.html#more))

   β)Ποιος **ο ρόλος των σύντομων διαλόγων** μέσα στο κείμενο;

5)Βρείτε **ή ζωγραφίστε μία εικόνα** ή **γράψτε δικό σας κείμενο** σχετικά με **μικρά παιδιά που εργάζονται** και εκφράστε  με αυτά την αντίθεσή σας σ’ αυτό το φαινόμενο.(παιδική εργασία).

6)α)**Δ*ιαβάστε* το διήγημα : «Ο Βάνκας»** στις σελίδες [190-194](http://ebooks.edu.gr/ebooks/v/html/8547/2228/Keimena-Neoellinikis-Logotechnias_A-Gymnasiou_html-empl/index11_03.html%22%20%5Ct%20%22_blank) του βιβλίου σας της Νεοελληνικής Λογοτεχνίας. β)Δείτε το βίντεο: [https://youtu.be/wlLZQdo6qBA](https://youtu.be/wlLZQdo6qBA%22%20%5Ct%20%22_blank) για τον Βάνκα.  γ)Να βρείτε **κοινά στοιχεία και διαφορές από τον Κωνσταντή.**

**7.** Φαντάσου ότι είσαι ο Κωνσταντής και στέλνεις ένα γράμμα στους γονείς σου. Να τους παρουσιάσεις την εμπειρία σου από τη φιλοξενία της κυρίας Δέσποινας εκφράζοντας τις σκέψεις και τα συναισθήματα που σου γεννήθηκαν

**8.** Φαντάσου ότι είσαι η κυρία Δέσποινα και μιλάς μέσω skype με τον εγγονό σου. Να του αφηγηθείς το περιστατικό με τον Κωνσταντή εκφράζοντας τις σκέψεις και τα συναισθήματα που σου γεννήθηκαν.

<https://www.youtube.com/watch?v=imjl5Vx2-ws>

<https://www.youtube.com/watch?v=EdN7uKfYxPA>

<https://www.youtube.com/watch?v=_x4kywJLZDY>